
Бүген Петербург халыкара икътисадый форумында Татарстан Республикасы Президенты Рөстәм Миңнехановның Google вице-президенты Меир Бранд белән очрашуы узды. Очрашуда Татарстанда "Бизнес-класс" мәгариф программасын гамәлгә ашыру нәтиҗәләре турында сүз барды.

Меир Бранд билгеләгәнчә, Татарстан проектны гамәлгә ашыру Россиянең башка төбәкләрендә дә аны оештыруга этәргеч бирә. Очрашуңа шулай ук экспортлаучылар һәм үзмәшгуль гражданнар өчен "Бизнес-класс" проектының яңа модульләрен башлап җибәрү турында игълан ителде.

Әлеге проект - "Сбербанк" ГАҖ һәм Google компаниясенең түләүсез федераль программасы. Ул илдәге һәр кешегә исәпләнгән. Курсларның материалларын алдынгы бизнес-экспертлар әзерли. Татарстанда проект җирле үзидарә органнары белән берлектә гамәлгә ашырыла.
Татарстан Республикасы Президенты Рөстәм Миңнеханов Google вице-президенты Меир Бранд белән очрашты